Ferdinand Sauerbruch
Ferdinand Sauerbruch var en tysk kirurg.
Han var assistent hos Johann von Mikulicz-Radecki i Breslau, hvor han i 1904 konstruerede et stort undertrykskammer, der kunne rumme kirurg og patientens krop, mens dennes hoved ved hjælp af en lufttæt manchet om halsen kunne lejres uden for kammeret. Dette muliggjorde udførelse af operationer i brysthulen, uden at lungerne klappede sammen, hvilket var en revolution af thoraxkirurgi.
Under 1. Verdenskrig udviklede han bevægelige håndproteser med anvendelse af musklerne på amputationsstumpen. Sauerbruch blev professor ved flere tyske universiteter, senest ved Charitésygehuset i Berlin fra 1927 til 1949.